kardosdrur/scandi-wiki huggingface dataset:
Icehockey Club Gentofte Stars

Icehockey Club Gentofte Stars [sic] er en ishockey- og rulleskøjtehockeyklub, der hører hjemme i Gentofte Kommune, og som spiller sine hjemmekampe i Gentofte Skøjtehal. IC Gentofte blev dannet i 1996 som et resultat af, at ishockeyafdelingen i HIK, der oprindeligt var blevet stiftet i 1965, blev udskilt i en selvstændig forening, og i 2009 ændredes navnet til IC Gentofte Stars.

HIK opnåede sit bedste resultat i sæsonen 1989-90, hvor holdet endte på fjerdepladsen i grundspillet og derfor for første gang kvalificerede sig til semifinalen om danmarksmesterskabet, hvor det dog blev til nederlag med 0-2 i kampe til Rødovre SIK, og efterføl

tabte klubben også bronzekampen til Frederikshavn IK med 0-2 i kampe, så det samlede sæsonresultat blev en fjerdeplads. I den første sæson under navnet IC Gentofte gentog holdet DM-fjerdepladsen, da det i kvartfinalen sensationelt besejrede Vojens IK med 3-1 i kampe efter kun at være sluttet på syvendepladsen i grundspillet. Bagefter tabte holdet imidlertid klart til både Herning IK i semifinalen og Rungsted IK i bronzekampen.

I sæsonen 1999-2000 sluttede IC Gentofte sidst i Superisligaen med kun 6 point for 36 kampe. Selvom klubben senere kvalificerede sig til endnu en sæson i ligaen, blev holdet ikke tilmeldt i den følgende sæson, og derefter fulgte en lang rækket sæsoner i 1. division, hvor den i syv tilfælde vandt 1. divisions-titlen. Økonomien var imidlertid ikke til en elitesatsning, der indbefattede oprykning til Superisligaen.

Klubben har siden sæsonen 2014-15 haft en professionel eliteoverbygning administreret af Gentofte Stars Elite ApS, der spiller i Superisligaen. Den første sæson spillede eliteholdet under navnet Unibet Stars Gentofte, men derefter har holdet spillet med samme navn som moderklubben, Gentofte Stars. I den første sæson sluttede holdet på 10.- og dermed sidstepladsen i ligaen og kvalificerede sig derfor ikke til slutspillet for de bedste otte hold. Den følgende sæson lå holdet i store dele af grundspillet på en slutspilsplads men blev til allersidst overhalet af Aalborg Pirates og gik dermed glip af slutspilsdeltagelse for anden sæson i træk. I den tredje sæson, 2016-17, endte holdet på sjettepladsen i grundspillet og gik videre til kvartfinalen for første gang siden dets tilbagevenden til den bedste række. Holdet vandt 4-3 i kampe over grundspilsvinderen Aalborg Pirates i kvartfinalen og 4-1 over Odense Bulldogs i semifinalen og kvalificerede sig dermed til DM-finalen som det første sjællandske hold, siden Rungsted Cobras vandt DM-titlen i 2002.

Kilder / eksterne henvisninger 
 Gentofte Stars
 Metal Ligaen - Retro (16): Om Ed Galiani og dengang HIK var orange (19. februar 2015)

Noter 

Ishockeyklubber i Danmark
Sport i Gentofte
Ishockeyklubber i Superisligaen
Etableret i 1996
Finlands kulturinstitut i Danmark

Fonden Finlands kulturinstitut i Danmark blev stiftet 18. december 1991, og har til formål at formidle et bredere kendskab til finsk kultur og kunst i deres respektive former i Danmark.  

Finlands kulturinstitut i Danmark er medlem af Finlands Kultur- og Videnskabsinstitutter (”Suomen kulttuuri- ja tiedeinstituutit ry”). Formålet med forbundet er at udvikle forudsætningerne for kultur- og videnskabsinstitutternes virksomhed, kommunikationen mellem institutterne og informationen herom i hjemlandet.

Aktivitet 
Instituttets kontor ligger i lokaler udlejet af Finlands Ambassade på adressen Sankt Annæ Plads. Det har ikke egne foredrags- eller udstillingslokaler. I hovedreglen sker instituttets arbejde altid i tæt samarbejde med lokale samarbejdspartnere.

Amassadesamarbejde og EUNIC 

Formålet med EUNIC-netværket (Network of European Union National Institutes for Culture) er at fremme kulturel mangfoldighed, dialog og samarbejdet mellem kulturinstitutter. Udover Det Danske Kulturinstitut hører fem andre udenlandske institutter til den københavnske EUNIC-cluster: Finlands kulturinstitut i Danmark, British Council, Goethe-Institut, Institut Français og Istituto Italiano di Cultura.

Eksterne kilder og henvisninger 
 Instituttets hjemmeside 

Kulturinstitut i Danmark
Kulturinstitut i Danmark
Internationale organisationer
Verkiai palads

Verkiai palads () er et 1700-tals nyklassicistisk palads i Verkiai, Vilnius, Litauen.

Historie 

Indtil udgangen af 1300-tallet var området storfyrsterne af Litauens ejendom. Der var en træherregård allerede i 1200-tallet. I 1387 donerede Liauen storfyrste Jogaila padset til Vilnius biskop i anledningen af kristningen af Litauen. Verkiai var permanent sommerresidens for biskopperne indtil slutningen af 1700-tallet.

Verkiai palads blev almindeligt kendt efter biskop Ignacy Jakub Massalski overtog det i 1780. Han hyrede to berømte arkitekter, Marcin Knackfus og Laurynas Gucevičius, til at genopbygge slottet i nyklassicistisk stil. Grundplanen og driftbygningerne blev tegnet af Marcin Knackfus. Hovedbygningen, staldene og flere andre bygninger blev tegnet af Gucevičius. Paladset blev kaldt "Vilnius' Versailles". Paladset havde et lille teater, stort bibliotek, og en lille pistolmuseum og var omgivet af en park.

Slottet blev alvorligt beskadiget under Napoleons invasion af Rusland. Efterfølgende blev hovedbygningen revet ned på ordre fra en ny ejer, prins Ludwig Wittgenstein, der har købt Verkiai i 1839. Han beordrede også omstrukturering af de øvrige bygninger og den østlige fløj, godskontoret, blev indrettet som hovedbygning 1840'erne. De første kendte fotografier fra Litauen blev taget i 1839, da Karol Podczaszyński lavede en daguerreotypi af slottet, mens det lø i ruiner. Billederne har ikke overlevet.

Se også 
Verkiai regionale park

Eksterne henvisninger  

 Beskrivelse på Heritage.lt  
 Verkiai Regionale Park
 Botanisk institut 

Seværdigheder i Vilnius
Litauens historie
Slotte, paladser og palæer i Vilnius
Singapore ved sommer-OL 2012

Singapore deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Lande ved sommer-OL 2012
2012
Swaziland ved sommer-OL 2012

Swaziland deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Belize ved sommer-OL 2012

Belize deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Verkiai regionalpark

Verkiai regionalpark er en regionalpark i Litauen. Den ligger næsten udelukkende i Verkiai seniūnija i Vilnius, Litauen. Verkiai regionalpark er fredet og på IUCNs liste som kategori V (fredet landskab).

Parken blev oprettet i 1992 for at beskytte det unikke landskabskompleks med grønne søer, Verkiai palads og en park, Kalvarijos og Trinapolis samt andre naturværdier. Parken er på 2.673 ha. Skove dækker 76,5%, naturreservatets dækker 52,7% og 23,9% af territoriet er afsat til rekreation.

Verkiai korsvej (~ Via Dolorosa i Verkiai, ) blev etableret i 1600-tallet. Korsvejen blev afsluttet i 1669 under overvågning af dominikanske munke. Stationerne på korsvejen er blevet bygget præcist ifølge planer fra Jerusalem, med afstande, vandområder og stigninger meget tæt på originalen. Nye barokkapeller blev bygget i 1700-tallet. Verkiai korsvej består af 22 kapeller, 7 træ- og murstensporte, og to kirkelige komplekser. Hvert år i pinsen bliver korsvejen besøgt af kristne, specielt katolikker, fra Vilniusområdet og udlandet. Næsten alle stationer blev ødelagt i 1962 under det sovjetiske styre. Efter Litauens uafhængighed påbegyndtes restaureringen. De sidste kapeller var genopbygget i 2005. I dag er hele Verkiai korsvej rekonstrueret og udnævnt til arkitektonisk monument af national betydning.

Galleri

Kapeller på korsvejen

Eksterne henvisninger 

Regionalparker i Litauen
Parker i Vilnius
Seværdigheder i Vilnius
Cerdanya

Cerdanya er et landskab i de østlige Pyrenæer, som ligger på begge sider af grænsen mellem Spanien og Frankrig. Landskabet er et gammelt catalansk comarca og Cerdanya er det catalanske navn. På fransk hedder det Cerdagne og på spansk Cerdaña.

Den franske del kaldes Haute Cerdagne (fransk) og den spanske del Baixa Cerdanya (catalansk).

Cerdanyas samlede areal er 1.086 km², hvoraf den spanske del udgør (50,4%) og befolkningstallet var i 2001 26.500 (53% i den spanske del). Befolkningstætheden er omkring 24 indbyggere/km², hvilket hører til de laveste i Vesteuropa. De vigtigste byer er Puigcerdà, Bellver de Cerdanya og Llívia i Spanien og Font-Romeu-Odeillo-Via og Osséja i Frankrig. 

Cerdanya grænser op til comarcaerne Rippolès, Berguedà og Alt Urgell i Spanien, Andorra og i Frankrig departementet Ariège og landskaberne Capcir og Conflent i Pyrénées-Orientales.

Cerdanya er en højslette i den sydlige del af Pyrenæerne. Segre, der er en af Ebros store bifloder, udspringer i Haute Cerdagne.

Historisk er Cerdanya et catalansk grevskab, men efter Pyrenæerfreden i 1659 blev det delt mellem Frankrig og Spanien.

Galleri

Catalonien
Pyrenæerne
Højsletter
Tadsjikistan ved sommer-OL 2012

Tadsjikistan deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne
 

Lande ved sommer-OL 2012
2012
Thailand ved sommer-OL 2012

Thailand deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne
 

Lande ved sommer-OL 2012
2012
Robert Gascoyne-Cecil, 3. markis af Salisbury

Robert Arthur Talbot Gascoyne-Cecil, 3. markis af Salisbury (født 3. februar 1830, død 22. april 1903) var en engelsk aristokrat og konservativ britisk politiker. Han blev premierminister tre gange.

Parlamentsmedlem 
Robert Gascoyne-Cecil (senere kendt som Lord Salisbury) var valgt til Underhuset fra 1853 til 1868. Fra 1868 til 1903 var han medlem af Overhuset.

Premierminister 
Lord Salisbury var Storbritanniens premierminister i 1885–86, i 1886–92 og i 1895–1902. I perioder var han også udenrigsminister.

Lord Salisbury var den sidste britiske premierminister, der var medlem af Overhuset i hele sin embedsperiode.

Familie 
Lord Salisbury fik otte børn. Sønnen Edgar Algernon Robert Gascoyne-Cecil (1864-1958) modtag Nobels fredspris i 1937.

Eksterne henvisninger 

 

Premierministre fra Storbritannien
Udenrigsministre fra Storbritannien
Lord Warden of the Cinque Ports
Markiser fra Storbritannien
Politikere fra England
Briter i 1800-tallet
Lille Torungen fyr

Lille Torungen fyr er et nedlagt fyr som ligger på øen Lille Torungen ud for indløbet til Galtesund i Arendal i Agder fylke i Norge. Det er med en højde på 28,9 meter landets højeste fyrtårn i tegl. Fyrstationen består ud over tegltårnet af en oliebod, fundamenter efter bolig, udhus, naust og landing, samt spor efter flere haver.

Fyret er et kystfyr og blev anlagt i 1844 samtidig med Store Torungen fyr som tvillingfyr. Tårnet blev opført i tegl fra Berger teglstensfabrik i Drammen. Støbejernslygten havde et fransk linseapparat, rækværkerne og trapperne op til tårnet blev støbt på Nes jernverk. På Lille Torungen blev der oprettet meteorologisk station i 1867. Den blev flyttet til Store Torungen i 1914, da det blev nedlagt. Det blev da erstattet af en lille fyrlygte. Grunden til nedlæggelsen var at man indførte blinkfyr, så man ikke længere havde to fyr til at identificere dem.

Lille Torungen fyr ejes af Staten og er fredet etter lov om kulturminner. På øen vokser vilde tulipaner, som er Arendals kommuneblomst.

Eksterne kilder og henvisninger 

 
 Torungens venner
 Sjømerker i Arendal 
 Om fyret på Norsk Fyrhistorisk Forenings websted

Arendal
Fyr i Agder
Etableret i 1844
Al-Mufid

Abu 'Abd Allah Muhammad ibn Muhammad ibn al-Nu'man al-'Ukbari al-Baghdadi, også kendt som al-Sheik al-Mufid og Ibn al-Mu'allim, (ca. 948-1022) var en prominent Shia lærd, der er bedst kendt for sine værker Al-Amali og Kitāb al-Irshād. Sidstnævnte bog er siden blevet oversat til engelsk "Kitab Al-Irshad: The Book of Guidance into the Lives of the Twelve Imams" af den kendte islamforsker I. K. A. Howard.

Se også 
 Ayatollah
 Sheik

Eksterne henvisninger 
 Kitab al-Irshad - Shaykh al-Mufid 

Islamiske lærde
Al-Taifa

Abu Jafar Muhammad Ibn Hassan Tusi (født 995, død 2. december 1067) bedre kendt som Sheik Tusi og Sheik al-Taʾifah, var en prominent Tolver Shia lærd, bedst kendt for sine værker Tahdhib al-Ahkam, al-Istibsar og al-Tibyan.

Se også 
 Ayatollah
 Sheik

Islamiske lærde
Al-Saduq

Abu Ja'far Muhammad ibn 'Ali ibn Babawaih al-Qummi (d. 991), bedre kendt som Sheik al-Saduq og Ibn Babawayh, var en prominent Tolver Shia lærd. Han mest kendt værk var traditionssamlingen Man la yahduruhu al-Faqih der siden hen er blevet betraget blandt de fire standardværker indenfor generen af traditionssamlinger.

Se også 
 Ayatollah
 Sheik

Islamiske lærde
Al-Kulayni

Abu Ja'far Muhammad ibn Ya'qub ibn Ishaq al-Kulayni Al-Razi (født 864, død 941), generelt tiltalt som al-Kulayni, var en af de største Tolver Shia lærde, i særdeleshed kendt for sin traditionssamling Kitab al-Kafi (til tider også refereret til som 'al-Kafi').

Islamiske lærde
Muhaqqiq al-Hilli

Najm ul-Din Abul-Qasim Ja'far bin al-Hasan bin Yahya bin al-Hasan bin Sa'id (født 1205, død 1277), bedre kendt som al-Muhaqqiq al-Hilli, var en prominent Tolver Shia lærd fra nuværende Irak, der er bedst kendt for sit værk Shara'i al-Islam (islamisk sharia).

Eksterne henvisninger 
 Kohlberg, E. ḤELLI,NAJM-AL-DIN ABU’L-QĀSEM JAʿFAR Encyclopædia Iranica. 

Islamiske lærde
Personer fra Irak
Allama al-Hilli

Jamal ad-Din Hasan ibn Yusuf ibn 'Ali ibn Muthahhar al-Hilli (født 23. december 1250, død 27. december 1325), bedre kendt som ayatollah og Allama al-Hilli, var en prominent Tolver Shia lærd fra nuværende Irak.

Se også 
 Ayatollah

Islamiske lærde
Bad 25

Bad 25 er en genudgivelse i anledning af 25-års-jubilæet for Michael Jacksons syvende studiealbum Bad. Dette er det andet album fra Jackson, genudgivet på hans 25-års-jubilæum (den første er Thriller 25). 

Albummet solgte 30-45 millioner eksemplarer på verdensplan, hvilket gør det til det ellevte bedst sælgende album nogensinde. Det blev udgivet den 18. september 2012 i et samarbejde mellem Epic, Legacy Recordings og MJJ Productions.

Sammen med det oprindelige album, indeholder Bad 25 demooptagelser, en live cd og dvd (med titlen Live at Wembley 16. juli 1988) med Jacksons optræden på Wembley Stadium under hans Bad verdensturné.

Spor 

Album fra 2012
Michael Jackson-album
Album udgivet posthumt
Mohammad Kazem Khorasani

Ayatollah Mohammad Kazem Khorasani (; født 1839, død 1911) var en iranskfødt Tolver Shia lærd. Han er bedst kendt for at have anvendt sin position til at øve indflydelse på den persiske grundlovsrevolution (1905-1907).

Se også 
 Ayatollah

Islamiske lærde
Iranske Religiøse Ledere
Abu al-Qasim al-Khoei

Storayatollah Abu al-Qasim al-Khoei (født 19. november 1899, død 8. august 1992), generelt omtalt som al-Khoei, var en af de mest indflydelsesrige Tolver Shia lærde i det 20. århundrede.

Se også 
 Ayatollah

Eksterne henvisninger 

Islamiske lærde
Ruhollah Khatami

Sayyid Ruhollah Khatami (født 1903 eller 1904, død 29. oktober 1988) var en senior Tolver Shia lærd fra byen Yazd i nuværende Iran, bedst kendt som biologisk fader til en velkendte religiøse skikkelser i den offentlige sfære, særskilt den daværende iranske præsident Mohammad Khatami.

Se også 
 Ayatollah
 Ruhollah

Personer fra Iran
Muhammad Husayn Borujerdi

Ayatollah Sayyid Muhammad Husayn Borujerdi (født 23. marts 1875, død 30. marts 1961) var den ledende storayatollah i Iran fra slutningen af 1940'erne indtil sin død. Han er bedst kendt for at være den første, der blev tiltalt som storayatollah, og blev betragtet som den eneste storayatollah i sin levetid.

Se også 
 Ayatollah

Islamiske lærde
Muslimer fra Iran
Sayyid

Sayyid er en hæderstitel der tildeles alle mandlige efterkommere af profeten Muhammad gennem datteren Fatima al-Zahra og derfra børnebørn al-Hasan og al-Husayn. Døtre af samme blodslægt tiltales Sayyida.

Titler
Islam
Akhond

Akhond (el. akhoond, akhund og akhwand) betegner en muslim lærd, specielt anvendt i Iran, Azerbaijan og del af Afghanistan. Tilsvarende og til tider også delvis overlappende betegner er henholdsvis sheik og mullah.

Se også 
 Mullah
 Sheik

Islam
Stillingsbetegnelser
Al-Majlisi

Muhammad Baqir Majlesi (d. 1699), også gengivet som Majlesi, Majlessi, Majlisi, Madjlessi, var en velkendt Tolver Shia lærd under safavid-dynastiet i Iran.

Se også 
 Ayatollah

Islamiske lærde
Personer fra Isfahan
Al-Ansari

Storayatollah Murtada al-Ansari (også translittereret som Mortaza Ansari og Murtada al-Ansari) (født 13. maj 1800, død 18. november 1864) blev anset for sin tids største storayatollah, hvorfra standard Tolver Shiisme til dato har funderet store dele af sin retsvidenskabelige praksis.

Se også 
 Ayatollah

Islamiske lærde
Jambo Feriepark

Jambo Feriepark er en campingplads i Nordjylland. Campingpladsen er en af de største i Danmark og en af de få fem-stjernede. Campingpladsen er medlem af organisationen Leading Campings. Den er blevet udnævnt som Danmarks bedste campingplads i både 2009, 2010, 2011 og 2012.

Jambo Feriepark blev etableret i 1964 af ægteparret Birgit og Anders Matzen, forældre til forsangeren i den nordjyske duo, Sussi og Leo. Navnet Jambo er swahili for velkommen, hvilket kommer af ægteparrets mangeårige ophold i Tanzania. Med tiden overtog sønnen driften, men i 1996 solgtes pladsen til de nuværende ejere.

Campingpladsen har med sin tætte placering ved Fårup Sommerland både mange danske og udenlandske turister. Den tyske organisation ADAC har flere gange kåret campingpladsen som en af Europas femten bedste.

Kilder 

Campingpladser i Danmark
Etableret i 1964
Jammerbugt Kommune
Jennifer Carpenter

Jennifer Carpenter (født d. 7. december 1979) er en amerikansk skuespiller. Hun er mest kendt for rollen som Debra Morgan i serien Dexter.

Filmografi

Eksterne henvisninger 

 

Skuespillere fra Kentucky
Personer fra Louisville
HK A-kasse

HK's A-Kasse er en faglig arbejdsløshedskasse for folk, der arbejder indenfor fx handel, kontor, kommunikation, IT, logistik, laborantfaget, ekspedition og butik.
HK har drevet statsanerkendt a-kasse siden 1915, hvilket gør HK's A-kasse til en af Danmarks ældste. I 2007 blev a-kassen selvstændig uden politisk eller økonomisk tilknytning til HK Forbundet.

A-kassen har 180 medarbejdere og omtrent 220.000 medlemmer. I 2013 havde HK's A-kasse 612.000 årlige sagsbehandlinger og 340.000 telefonsamtaler.
Ved hjælp af "Mit HK", bruger omtrent 85.000 medlemmer månedligt et online jobsøgnings og karriereudviklingssystem, som også gør det muligt for jobvejledere at matche ledige jobs med ledige medlemmer.

HK's A-kasse har vejledere i HK's syv afdelinger og et centralt kontor i København.

Eksterne henvisninger 
 Hjemmeside

A-kasser i Danmark
Paul Signac

Paul Signac (født 11. november 1863 i Paris, død 15. august 1935) var en fransk maler.
Han blev som maler impressionist, først i Édouard Manets og Armand Guillaumins fodspor; senere fulgte han Georges Seurat i dennes valg af ublandede farver. Han malede mariner, landskaber, portrætter og dekorative arbejder, som han fra 1886 udstillede på de Uafhængiges Udstilling i Paris. På den franske Kunstudstilling i København 1914 sås flere oliemalerier og tegninger af Signac. Han skrev D'Eugène Delacroix au néo-impressionisme (1899, udkom på tysk i 1910).

udvalgte værker

Litteratur 

 Lucie Cousturier, Paul Signac, Paris, 1922

Kilde 

 af kunsthistoriker Axel Holck

Malere fra Frankrig
Personer fra Paris
Impressionistiske malere
Franskmænd i 1800-tallet
Franskmænd i 1900-tallet
Austin Mahone

Austin Mahone (født 4. april 1996 i San Antonio, Texas) er en amerikansk popsanger, der sammen med sin barndomsven Alex Constancio lagde videoer ud på deres fælles YouTube-kanal, kaldt ShootUsDown, allerede helt tilbage i 2010. Austin havde da i flere år spillet på guitar og trommer, og på et tidspunkt lagde vennen Alex mærke til, at Austins havde en god sangstemme, og fik derved overtalt ham til at lave et cover på YouTube. Dette allerførste cover, som var af "Beautiful Soul" - skrevet af Jesse McCartney, er med årene nået op på et visningstal, der ligger på omkring 350.000. Dette cover blev efterfulgt af flere og flere covers, og de såkaldte "Mahomies" strømmede til. Austin startede derefter sin helt egen YouTube-kanal, hvor han præsterede at få 70 millioner views på sine videoer inden han indgik en kontrakt med et pladeselskab.

I 2012 indgik Austin i en kontrakt med Chase Records, hvoraf hans manager blev Rocco Valdes. Austin måtte derfor flytte fra San Antonio, hans barndomsby, til storbyen Miami, hvor hans pladeselskab er placeret. Han flyttede derfor fra alle sine venner og sin familie - på nær hans mor, Michelle Mahone (bedre kendt som 'Mama Mahone'), som flyttede med ham.

Austins første single "11:11" udkom den 14. februar 2012. Knap et halvt år senere, den 30. August 2012, udkom hans anden single "Say Something". Austin Mahone blev valgt til at opvarme for Taylor Swift på hendes "Red Tour" i 2013, hvilket har hjulpet ham et langt stykke på sin karrierevej. Den 30. Juni 2013 udkom popsangerens tredje single "What About Love", som har opnået over 51 millioner visninger på YouTube. I 2014 kom hans album med navn "The Secret" blandt andet med sangene Secret og What About Love.

Austin skriver selv sange og han komponerer også nogle gange musikken til. Han er katolik, og han er glad for at gå i kirke. Austin er meget musikalsk indrettet - han kan spille på guitar, klaver, trommer og synge.

Tidlige liv 
Austin blev født i San Antonio, Texas. Hans far døde da han var 16 måneder gammel, så han voksede op som enebarn med sin mor. Han gik på Lady Bird Johnson High School, men droppede ud og blev i stedet undervist hjemme, fordi han på grund af sin stigende berømmelse ikke kunne være i fred i skolen.

Kilder

Eksterne henvisninger 

 
 
 

Sangere fra USA
YouTubere fra USA
Anne-Sofie Gräslund

Anne-Sofie Gräslund, født 1. juni 1940, er en svensk professor i arkæologi ved Uppsala universitet. Hendes doktordisputats fra 1981 har titlen Birka IV. The Burial Customs. A study of the graves on Björkö. Gräslund har især arbejdet med vikingetiden og hendes vigtigste bidrag til den arkæologiske forskning er nok hendes system til datere runesten. Hun er gift med professor emeritus Bo Gräslund, som hun har tre børn med.

Udvalgt bibliografi 

 Dating the Swedish Viking-Age rune stones on stylistic grounds, Runes and their secrets : studies in runology, 2006,

Kilder 
https://web.archive.org/web/20060211073713/http://www.arkeologi.uu.se/presentation/GraslundCV.pdf

Arkæologer fra Sverige
Benin ved sommer-OL 2012

Benin deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Amerikanske Jomfruøer ved sommer-OL 2012

Amerikanske Jomfruøer deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Resolution

En resolution er en forsamlings fælles beslutning vedtaget ved en afstemning.
 
FN's generalforsamling vedtager med jævne mellemrum resolution om konflikter for eksempel resolution 181 og Resolution 1871.

Ord og vendinger
Retskilde
Jura
Retsvidenskab
Kvalitet

Kvalitet er et udtryk for hvor godt noget er, bruges især om produkter/varer.

 
Industri
Ledelse
Markedsføring